
DĖL APSAUGOS ZONŲ REGISTRAVIMO PASLAUGŲ PIRKIMO
Siunčiame atsakymą į tiekėjo klausimą (prašymą), vykdant Apsaugos zonų registravimo paslaugų pirkimą (toliau – Pirkimas), pirkimo CVP IS ID. 2560282:


	[bookmark: _Hlk198114754]Nr.
	Klausimas (prašymas)
	Atsakymas

	1.
	Iš turimos patirties rengiant įvairios inžinerinės infrastruktūros apsaugos zonų planus galime teigti, kad rengiant ir registruojant analogiškas apsaugos zonas yra reikalinga specialistų, turinčių gebėjimų ir patirties dirbant su geografinėmis informacinėmis sistemomis (GIS), kvalifikacija, o atestuoto matininko kompetencija ir patirtis yra visiškai nereikalinga. Šio pirkimo dokumentuose esančioje techninėje specifikacijoje yra nurodyti tokie reikalavimai paslaugų atlikimui:
4.4 Paslaugų atlikimo reikalavimai: Brėžiniams parengti naudojami aktualūs nekilnojamojo turto kadastro duomenys tinkami Radiolokatorių ir Inžinerinių statinių apsaugos zonoms pažymėti 0,1 m tikslumu:
4.4.1 georeferencinio pagrindo kadastro objektų duomenys;
4.4.2 ortofotografinis žemėlapis;
4.4.3 savivaldybių erdvinių duomenų rinkinių objektai;
4.4.4 inžinerinių tinklų planų objektai;
4.4.5 kitas brėžinio pagrindas ir/ar atlikti geodeziniai matavimai;
Iš šių reikalavimu akivaizdu, kad perkamų paslaugų atlikimui aktuali yra GIS specialisto patirtis ir kompetencija, kai tuo tarpu matininko kvalifikacija nėra būtina, o reikalingos patirties svarba yra mažareikšmė.
Atsižvelgiant į aukščiau išdėstytą prašome patikslinti pirkimo dokumentuose esančius kvalifikacinius reikalavimus atsisakant kvalifikacinio reikalavimo dėl atestuoto matininko patirties rengiant AZ planus, arba juos išplečiant, kad vietoje atestuoto matininko su AZ rengimo patirtimi gali būti siūlomas GIS specialistas su AZ rengimo patirtimi
	Informuojame, kad Perkančioji organizacija rengdama Pirkimo dokumentus bei nustatydama kvalifikacijos reikalavimus tiekėjams, vadovavosi Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 patvirtintos „Tiekėjo kvalifikacijos reikalavimų metodikos“ (toliau – Metodika) 8.5 punktu, kuriame nurodyta, kad „pirkimo vykdytojas nustato tik tą (tuos) kvalifikacijos reikalavimą (-us), kuris (-ie) geriausiai įrodys tiekėjo galimybes įvykdyti pirkimo sutartį“.

Šio pirkimo objektas apima Apsaugos zonų planų parengimą, kurie rengiami vadovaujantis Lietuvos Respublikos susisiekimo ministro 2020 m. rugsėjo 8 d. įsakymu Nr. 3-511 patvirtinto Aerodromo, kelių, geležinkelio kelių ir jų įrenginių, geležinkelio želdinių, elektroninių ryšių tinklų elektroninių ryšių infrastruktūros apsaugos zonų planų, žemėlapių ir (ar) schemų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo (aktuali redakcija) (toliau – Tvarkos aprašas) nustatyta tvarka (reikalavimas nustatytas Konkurso sąlygų 4 priedo „Techninė specifikacija“ 3.1 punkte).

[bookmark: part_b56a6a5094f8460fa490128620c54740][bookmark: part_9c56b5c769cd43b8b26401e07cfe7620][bookmark: part_4d82f4646c76482b850d6d504f214bb8]Tvarkos aprašo 6.2 punkte nustatyta, kad Planus turi teisę rengti šie asmenys: pagal Nekilnojamojo turto kadastro įstatymą turintys teisę nustatyti nekilnojamųjų daiktų kadastro duomenis ir (ar) pagal Geodezijos ir kartografijos įstatymą turintys teisę atlikti šio įstatymo 12 straipsnio 6 dalyje nurodytus geodezijos ir kartografijos darbus, t. y. šio pirkimo atveju – matininko kvalifikacijos pažymėjimą turintis asmuo. 

Tiekėjo teiginys, jog matininko kvalifikacija nėra būtina, prieštarauja Tvarkos aprašui, nes Apsaugos zonų planus gali rengti tik tokią teisę turintys asmenys.

Atsižvelgiant į aukščiau išdėstytą bei vadovaujantis Metodika bei Tvarkos aprašu, buvo nustatytas minimalus kvalifikacijos reikalavimas tiekėjų siūlomam specialistui – matininkui, ir jo turimai patirčiai. 

Tiekėjo siūlymas kelti reikalavimą GIS specialistui būtų papildomas ir perteklinis kvalifikacijos reikalavimas tiekėjams.

Atkreipiame dėmesį, kad tiekėjai, teikdami pasiūlymus, turi patys įsivertinti kiek ir kokių specialistų reikės tinkamam paslaugų suteikimui. Perkančioji organizacija nustato tik minimalius kvalifikacijos reikalavimus, būtinus tinkamam sutarties įvykdymui.

Taip pat atkreipiame dėmesį, kad tiekėjai, norėdami atitikti Konkurso sąlygose keliamus minimalius kvalifikacijos reikalavimus, gali: a) remtis kitų ūkio subjektų pajėgumais; b) pasitelkti subteikėjus ar kvazisubteikėjus.  

Atsižvelgiant į aukščiau išdėstytą, Perkančioji organizacija nekeičia Konkurso sąlygose keliamo minimalaus kvalifikacijos reikalavimo tiekėjų siūlomam specialistui.

